recursal/SuperWikiNEXT-32B huggingface dataset:
**احمد مشتاق** (پیدائش: یکم مارچ 1933ء) پاکستان سے تعلق رکھنے والے اردو زبان کے نامور شاعر اور مترجم ہیں۔ اس وقت وہ امریکا میں مقیم ہیں۔

حالات زندگی
-----------

احمد مشتاق یکم مارچ 1933ء کو امرتسر، صوبہ پنجاب (برطانوی ہند) میں پیدا ہوئے۔ ابتدائی تعلیم گھر پر اور اسکول میں حاصل۔کی۔ ان کا خاندان تقسیم ہند کے ایک ماہ بعد پاکستان منتقل ہو گیا لاہور کے علاقے گوالمنڈی میں آ کر آباد ہو گیا۔ میٹرک کاامتحان اگست 1948ء میں لاہور میں دیا۔ ایف اے اور بی اے پرائیویٹ طور پر کرنے کے بعد جامعہ پنجاب سے ایم اے (اردو) کی سند امتیازی نمبروں سے حاصل کی۔ پیشے کے اعتبار سے بینکار رہے۔ 1984ء کو پاکستان کو خیرباد کہہ کر امریکا میں جا بسے۔ وہاں بھی بینک میں ملازم رہے۔ 1998ء کو ملازمت سے سبکدوش ہونے کے بعد فلوریڈا چلے گئے اور اب ہوسٹن میں مقیم ہیں۔وہ اردوصاحبِ اسلوب شعرا میں شمار ہوتے ہیں۔ ان کی شاعری کی کلیات **کلیات احمدمشتاق** کے نام سے سنگ میل پبلی کیشنز لاہور نے شائع کی ہے۔ ان کی شناخت شاعری کے ساتھ ترجمہ نگاری بھی ہے۔ انہوں نے انگریزی، فارسی اور پنجابی زبان کے اہم شعرا اور فکشن نگاروں کے متعدد شعری و نثری تخلیقات کو اردو میں ترجمہ کرنے کے علاوہ کچھ رجحان ساز مصوروں پر لکھے گئے اہم مضامین کو اردو میں منتقل کیا۔ انہوں نے پرتگالی ادیب حوزے ساراماگو کے ناول Blindness کا اردو ترجمہ اندھے لوگ کے نام ، میکسیکو کے ناول نگار حوان رلفو کے ناول Pedro Paramo کو **بنجر میدان** کے نام سے اور ایوان ترگنیف کے ناول Home of Gentry کا ترجمہ **آشیانہ** کے نام سے اردو میں ترجمہ کر چکے ہیں۔ اس کے علاوہ نصف صدی سے زائد عرصہ میں مختلف رسائل و جرائد میں چھپنے والے شعری و نثری تراجم **حدیثِ دیگراں** کے نام سے کتابی شکل میں شائع ہو چکے ہیں۔

حوالہ جات
---------

1. ↑  تعارف احمد مشتاق، مشمولہ: اندھے لوگ، حوزے ساراگو، مترجم احمد مشتاق، بک کارنر جہلم، ستمبر 2021ء
**ٹیچر اہلیتی امتحان** (انگریزی: Teacher Eligibility Test) جسے مختصرًا انگریزی حروف کی مخفف شکل میں ٹیٹ بھی کہا جاتا ہے، بھارت میں ایک اقل ترین قابلیت ہے کہ کسی شخص کو اسکولوں میں درجۂ اول سے لے درجۂ ہشتم تک استاد کے طور پر مامور کیا جائے۔ یہ امتحان بھارتی سرکاری اسکولوں کی ملازمت کے لیے ضروری ہے۔ اس کے دو پرچے ہیں، پرچۂ اول، جو پہلی جماعت سے لے کر پانچویں جماعت تک لیے ہے۔ پرچۂ دوم چھٹی جماعت سے آٹھویں جماعت تک کے لیے ہے۔ ٹیٹ کا انعقاد بھارت کی مرکزی اور ریاستی، دونوں ہی حکومتیں کرتی ہیں۔ بیش تر ریاستیں ان کے مخصوص ٹیٹ کا انعقاد کرتی ہیں۔ ٹیٹ کا انعقاد 2009ء کے بچوں کے مفت اور لازمی تعلیم کے حق قانون کے مقاصد کی تکمیل ہے۔ 

مرکزی ٹیٹ جو ملک گیر سطح پر ہوا، جنوری 2013 ء میں صرف ایک فیصد امیدوار ہی کامیاب ہوئے تھے اور 99 فیصد امیدوار ناکام ہوئے تھے ۔ اس کے بر خلاف راجستھان ، ٹاملناڈو اور کئی ریاستی حکومتیں سے عدلیہ سے رجوع ہو کر ٹیٹ کو ختم کرنے کی سفارش کی گئی اس وجہ سے یہ وقت پر ہو بھی نہ پایا لیکن ایک تربیت یافتہ گریجویٹ امیدوار کو صرف استاد کی اہلیت بتانے کیلئے جو سخت امتحان ہے ۔ اس کے سوالات کی نوعیت بھی تعلیمی فلسفہ اور تدریسی رحجان کے ساتھ طریقہ تدریس سے متعلق گھومے پھرے سوالات پر مشتمل ہوتی ہے اور امتحان کا سوالی پرچہ یقینی طور پر الگ رہے گا ۔ اور اس میں کامیابی کے جو اقل ترین نشانات رکھے گئے وہ بھی عام امتحانات کی بہ نسبت زیادہ ہے ۔ ہر امتحان میں کامیابی کیلئے 35 فیصد یا 36 فیصد نشانات کے حصول پر کامیاب قرار دیا جاتا ہے ۔ لیکن اس امتحان میں کامیابی کیلئے کم از کم نشانات 60 فیصد یعنی 150 کے منجملہ 90 نشانات لانا ہوگا۔ صرف پسماندہ طبقات اور تحفظات زمرہ کیلئے 50 فیصد نشانات یعنی 150 کے منجملہ 75 نشانات پر کامیابی حاصل ہوگی ۔ اس طرح ایک نشان کم لا کر بھی امیدوار ناکام ہورہے ہیں ۔

مزید دیکھیے
-----------

* بھارت میں تعلیم

حوالہ جات
---------

1. ↑  "Links to official State TET websites"۔ 14 مارچ 2014۔ اخذ شدہ بتاریخ 14 مارچ 2014  تحقق من التاريخ في: `|access-date=, |date=` (معاونت)
2. ↑  APTET ٹیچرس اہلیتی امتحان
**جین سائمز** (پیدائش 13 نومبر 1986) ایک جنوبی افریقی بائیں ہاتھ کا بلے باز اور پارٹ ٹائم سلو بائیں بازو کا بولر ہے جو گوتینگ اور اسکاٹ لینڈ کے لیے کھیلتا ہے۔ سینٹ جان کالج (ہاؤٹن) میں میٹرک کرنے کے بعد، اس نے انڈر 19 سطح پر اپنے ملک کی نمائندگی کی۔

سیمز گوتینگ کی طرف کا رکن تھا جس نے 2006-07ء ایس اے اے صوبائی چیلنج جیتا تھا۔ وہ ہوم اینڈ اوے سیزن کے بعد 70.58 کی اوسط سے 847 رنز کے ساتھ مقابلے میں سب سے زیادہ رنز بنانے والے کھلاڑی تھے۔ فائنل میں انہوں نے دوسری اننگز میں 93 کے اسکور کے ساتھ اس تعداد میں اضافہ کر کے اپنی ٹیم کو 95 رنز سے فتح دلانے میں مدد کی۔ سیزن کے شروع میں انہوں نے گڈئیر پارک میں فری اسٹیٹ کے خلاف 193 رنز بنائے۔

سائمز کو محدود اوورز کے میدان میں بھی کامیابی ملی، اکتوبر 2006ء میں 170 کی اننگز کے ساتھ جس نے کلائیو رائس کے 169 کو ہرا کر گوتینگ بلے باز کے اب تک کے سب سے زیادہ اسکور کا ریکارڈ توڑ دیا۔ 

اس نے 2012-13ء کے سیزن کے لیے اسکاٹ لینڈ کے اوورسیز پرو  کے طور پر دستخط کیے اور فوری طور پر ڈرہم کے خلاف 110\* سکور کر کے مفید بائیں بازو کی اسپن اور عمدہ فیلڈنگ کے ساتھ بہترین کارکردگی کا مظاہرہ کیا 8 اگست 2016ء کو، کرکٹ جنوبی افریقہ نے میچ فکسنگ سے متعلق انسداد بدعنوانی کوڈ کی خلاف ورزی کرنے پر سائمز پر سات سال کے لیے کرکٹ سے پابندی عائد کر دی تھی۔

حوالہ جات
---------

1. ↑  "CSA hands out hefty bans on 4 match-fixers"۔ اخذ شدہ بتاریخ 08 اگست 2016
2. ↑  "Tsolekile among four players banned by CSA"۔ ESPN Cricinfo۔ اخذ شدہ بتاریخ 08 اگست 2016
2004 سنگل byسانچہ:SHORTDESC:2004 سنگل by

  

"**عادت**" اصل میں پاکستانی جل بینڈ کے البم عادت کا گانا ہے۔ یہ پہلا ورژن تھا جو 2004 میں جاری ہوا۔ بعد میں یہ کئی مختلف ورژنز میں جاری کیا گیا۔ یہ بالی وڈ کی فلموں جیسے کہ کلیوگ فلم میں '**جدا ہو کے بھی**/**عادت**' کے عنوان سے ، چاکلیٹ فلم میں '**زہریلی راتیں**' کے عنوان سے استعمال ہوا ہے. پہلے البم میں ایک اور گانا تھا جس کا نام '**بکھرا ہوں میں**' تھا جو عادت کا ایک اور ورژن ہے۔

تحریر
-----

گایت کا اصل ورژن گوہر ممتاز نے لکھا تھا ، جسے عاطف اسلم نے گایا تھا ، میوزک جل بینڈ نے دیا تھا تب عاطف جل کے مرکزی گلوکار تھے۔ عاطف نے 17 سال کی عمر میں اپنی جیب کی رقم سے عادت ریکارڈ کیا۔ 2003 میں جل بینڈ نے اس گیت کو انٹرنیٹ پر جاری کیا ، جو بہت جلد یوتھ کا ترانہ بن گیا۔

گیت کے مختلف ورژنز
------------------

گیت کے متعدد سرکاری ورژنز ہیں جن کو مختلف گلوکاروں نے گایا ہے۔

* عاطف اسلم کا گیت **عادت (اصل ورژن جسے عاطف اور گوہر نے ترتیب دیا)** 2004 میں جل پری البم میں ریلیز ہوا۔

* عاطف اسلم کا گیت **عادت (ڈیپ بلیو ورژن)** 2004 میں جل پری البم میں ریلیز ہوا.

* عاطف اسلم کا گیت **عادت (اور عادت ری مکس)** 2005 میں کلیوگ فلم میں ریلیز ہوا.

* فرحان سعید کا گیت **عادت** 2004 میں جل کے عادت (البم) میں ریلیز ہوا.

* فرحان سعید کا گیت **بکھرا ہوں میں** 2004 میں جل کے البم عادت کے لئے ریلیز ہوا.

* پریتم اور کےکے کا گیت **زہریلی راتیں (فلم ورژن)** 2005 میں فلم چاکلیٹ میں ریلیز ہوا.

* کے کے اور شریا گھوشال کا گیت **زہریلی راتیں (ڈوئٹ ورژن)** بذریعہ پریتم ، جس میں گلوکاروں کے کے اور شرییا گھوشال کی خصوصیت یہ ہے کہ وہ 2005 میں فلم چاکلیٹ کی تشہیر کے لئے استعمال ہوئے.

  


| سال | گیت | گلوکار | ورژن | البم/فلم |
| --- | --- | --- | --- | --- |
| 2004 | عادت | عاطف اسلم | اصل ورژن | جل پری |
| ڈیپ بلیو ورژن |
| فرحان سعید |  | عادت |
| عادت |
| بکھرا ہوں میں |
| 2005 | عادت | عاطف اسلم | فلم ورژن | کلیوگ |
| ری مکس ورژن |
| زہریلی راتیں | کے کے اور پریتم | فلم ورژن | چاکلیٹ |
| کے کے اور شریا گھوشال | ڈوئٹ ورژن |

تنازعات
-------

عاطف اسلم کے سنگل البم "جل پری" میں عادت کے ڈیپ بلیو ورژن کی ریلیز کے بعد عاطف اسلم اور جل کے مابین اس بارے میں تنازعات پیدا ہوگئے کہ گانے کی کاپی رائٹ کس کے پاس ہے۔ فلم چاکلیٹ کی ریلیز کے بعد ، یہ کہا گیا تھا کہ گیت زہریلی راتیں اس گیت کا ورژن نہیں تھا ، بلکہ یہ عادت کے اصل ورژن کی غیر قانونی نقل ہے

حوالہ جات
---------
پاکستان کے نامور اداکار اور فلم ساز۔ پاکستان کے پہلے کامیڈی ہیرو۔ بھارت کے شہر میرٹھ میں پیدا ہوئے۔ جہاں سے انیس سو ستاون میں وہ پاکستان آ گئے۔ پاکستان آ کر انہوں نے اگلے ہی سال اپنی پہلی فلم ’ٹھنڈی سڑک‘ بنائی۔ سید کمال کی شکل و صورت بھارت کے نامور اداکار راج کپور سے کافی مشابہت رکھتی تھی اس لیے انہیں پاکستان کا راج کپور بھی کہا جاتا تھا۔ انہوں نے سویرا، سہاگن، آشیانہ، جوکر، دال میں کالا، باپو، اپنا پرایا، ایاز، مراد سمیت کوئی دو درجن فلموں میں کام کیا۔ انیس سو اڑسٹھ میں فلم ’بہن بھائی‘ میں انہیں نگار ایورڈ سے نوازا گیا۔

سیاست
-----

کمال کو سیاست سے بھی دلچسپی رہی۔ انہوں نے انیس سو پچاسی میں جنرل ضیاء الحق کے غیر جماعتی انتخابات میں بھی حصہ لیا مگر کامیاب نہیں ہو سکے جس کے بعد انہوں نے فلم ’سیاست‘ بنائی مگر یہ فلم شائقین کو متوجہ نہ کرسکی اور فلاپ ہو گئی۔

ٹی وی
-----

انہوں نے سلور سکرین پر بھی کام کیا۔ انہوں نے پی ٹی وی کراچی سینٹر سے ’کمال کا شو‘ کے نام سے ایک پروگرام کی میزبانی کی جس کے بعد ڈراما کشکول میں بزنس مین کا کردار ادا کیا۔

اکیڈمی
------

کمال نے انیس سو چورانوے میں لاہور اور بعد میں کراچی میں اداکاری کی تربیت کے لیے اکیڈمی قائم کی مگر یہ دونوں کچھ عرصے بعد بند ہوگئیں۔

انتقال
------

دل کی بیماری کے سبب یکم اکتوبر دو ہزار نو کو کراچی میں انتقال کر گئے

حوالہ جات
---------
**لیسلی ایلوین کوڈی** (11 اکتوبر 1889ء - 10 اگست 1969ء)  ایک آسٹریلوی کھلاڑی تھا جس نے رگبی لیگ  اور کرکٹ دونوں اعلیٰ سطح پر کھیلی۔ ایک دائیں ہاتھ کے بلے باز اور لیگ اسپن بولر ،   نے 1912 ءاور 1922ء کے درمیان فرسٹ کلاس کرکٹ کھیلی۔ نیو ساؤتھ ویلز کولٹس کے میچوں کے بعد،  اس نے نومبر 1912ء میں مغربی آسٹریلیا کے خلاف نیو ساؤتھ ویلز کے لیے اپنا فرسٹ کلاس ڈیبیو کیا۔ اس نے اس سیزن میں مزید چھ اول درجہ میچ کھیلے۔

کرکٹ
----

اس نے کبھی ٹیسٹ کرکٹ نہیں کھیلی،  کوڈی نے آسٹریلیا کی قومی ٹیم کے لیے کئی بار کھیلا۔ 1913ء میں، اس نے آسٹریلیا کے ساتھ شمالی امریکہ کا دورہ کیا، برمودا، کینیڈا اور امریکہ میں میچ کھیلے۔ برمودا لیگ میں برمودا کی قومی ٹیم کے خلاف ایک میچ شامل تھا۔ کینیڈین لیگ میں اونٹاریو، کیوبیک، برٹش کولمبیا، مانیٹوبا، سسکیچیوان اور البرٹا کے میچوں کے ساتھ پورے ملک میں کھیلے جانے والے میچ نمایاں تھے۔  کینیڈین لیگ میں ٹورنٹو میں ایک مشترکہ کینیڈا/امریکی ٹیم کے خلاف او ل درجہ میچ بھی دکھایا گیا، جس میں کوڈی کھیلا،  جو کینیڈا میں کھیلا جانے والا پہلا فرسٹ کلاس میچ تھا۔  اس دورے کا امریکی مرحلہ زیادہ تر مشرقی سمندری حدود تک محدود تھا جس کے میچ شکاگو میں تین میچوں کے علاوہ پنسلوانیا، نیویارک اور رہوڈ آئی لینڈ میں ہوئے۔ یو ایس لیگ میں چار فرسٹ کلاس میچز تھے،  جن میں سے سبھی کوڈی نے کھیلے۔ 3فلاڈیلفیا کے خلاف تھے اور ایک کینیڈا/امریکہ کی مشترکہ ٹیم کے خلاف تھا۔ 

### مزید دیکھیے

* وکٹوریہ کےاول درجہ کرکٹ کھلاڑیوں کی فہرست

حوالہ جات
---------

1. 1 2 3 4  Leslie Cody at CricketArchive
2. ↑  The Encyclopedia of Rugby League; Alan Whiticker & Glen Hudson
3. 1 2 3 4  First-class matches played by Leslie Cody at CricketArchive
4. 1 2  Other matches played by Leslie Cody at CricketArchive
5. ↑  Timeline of Canadian cricket آرکائیو شدہ (Date missing) بذریعہ cricketeurope4.net (Error: unknown archive URL) at CricketEurope
6. ↑  Australia in North America, 1913, USA leg at CricketArchive
**اگنوڈائس** یا **ایگنوڈیس**(انگریزی: Agnodice) 400 قبل مسیح میں انسانی تاریخ کی پہلی ماہرِ امراض نسواں گائناکالوجسٹ تھی۔اس دور میں خواتین زنانہ امراض کے بارے میں پڑھتی تو انہیں سزائے موت دی جاتی تھی۔اگنوڈائس نے اپنے بال کٹوائے اور مرد کے حلیہ میں اسکندریہ میڈیکل اسکول میں داخل ہوئی۔ طبی تعلیم مکمل کرنے کے بعد ایک دن سڑک پر چہل قدمی کے دوران اس نے "درد زہ" میں مبتلا ایک عورت کے رونے کی آواز سنی تو اس نے اس کی مدد کرنے کی ٹھانی۔ شدید درد میں مبتلا ہونے کے باوجود عورت نہیں چاہتی تھی کہ وہ اسے چھوئے ، کیونکہ وہ اسے ایک مرد سمجھ رہی تھی۔ اگنوڈائس نے کسی طرح اسے یقین دلایا کہ وہ ایک عورت ہے اور عورت کو بچے کی پیدائش میں مدد کی۔اس واقعہ کے بعد وہ عورتوں میں مقبول ہو گئیں۔دوسرے ڈاکٹروں نے انہیں مرد سمجھتے ہوئے، ان پر خواتین مریضوں کو ورغلانے کا کیس کر دیا۔ اگنوڈائس نے عدالت میں خود کو عورت ظاہر کر دیا، جس پر انہیں سزائے موت دی گئی۔ جس پر عوام خصوصاً خواتین کی طرف سے ردعمل آیا۔ ججوں کی بیویوں نے بھی احتجاج کیا۔ جس پر سزائے موت ختم کر کے اگنوڈائس کو خواتین کے علاج کی اجازت مل گئی۔

مزید دیکھیے
-----------

*

حوالہ جات
---------
**نوشین مسعود** ایک اداکارہ ، پروڈیوسر ، ہدایت کار تھیں ان کی پیدائش صوبہ سندھ کے دارالحکومت کراچی میں ہوئی اور انہوں نے وہیں سے تعلیم حاصل کرنے کے بعد میڈیا انڈسٹری میں کام کیا، انہوں نے ٹیلی وژن کے ساتھ ساتھ نیوز چینلز میں بھی کام کیا۔

کراچی کے سینٹ جوزف اسکول اینڈ کالج سے بیچلر آف آرٹس کی ڈگری حاصل کرنے والی نوشین مسعود کی وجہ شہرت اداکاری سے قبل ہدایتکاری رہی اور اپنی صلاحیتوں کے سبب جلد ہی ان شعبوں میں ترقی کی منازل طے کیں ۔

انہوں نے پاکستانی معروف میوزک بینڈز ’وائٹل سائنز‘ اور ’جنون‘ کے علاوہ گلوکار شہزاد رائے، جواد احمد اور عامر زکی کے بے مثال گانوں کی ویڈیوز کی ہدایتکاری کے فرائض بھی سرانجام دیے اور انکی اس کاوش کو خوب پسند بھی کیا گیا۔

نوشین مسعود نے 90 کی دہائی میں پاکستان ٹیلی ویژن میں ہدایتکاری، اداکاری اور شو کی میزبانی کی۔ وہ 'جال' ، 'کالونی 1952ء' اور ' گھر تو آخر اپنا ہے'جیسے ڈراموں میں اداکاری کے جوہر دکھاتی بھی نظر آئیں۔ 

2010ء میں پاکستانی انٹرٹینمنٹ چینل جیو کے ڈرامے ’ڈولی کی آئیگی بارات‘ میں ڈرامے کے مرکزی کردار ’آزر‘ کی باس ’صبا‘ کا کردار بھی ادا کیا جس کو عوام کی جانب سے بے حد پسند کیا گیا۔

پاکستانی شوبز انڈسٹری میں ’باس‘ لیڈی کے نام سے پہچانی جانے والی نوشین مسعود نے پاکستان کے بانی قائدِ اعظم محمد علی جناح پر بننے والی فلم 'جناح' میں بھی ایک مختصر سا کردار ادا کیا۔انہوں نے سال 2000ء سے 2002ء تک نوشین نے انڈس ٹیلی ویژن نیٹ ورک کی پروگرامنگ ہیڈ کے فرائض سرانجام دیے۔

سال 2002ء میں نوشین مسعود نے پاکستان کے پہلے میوزک چینل ’انڈس میوزک‘ کی بنیاد رکھی جو آگے چل کر پاکستان کے پاپ میوزک کی دنیا میں جدت لانے کی وجہ بنا اور بعد میں 'ایم ٹی وی' کے نام سے مشہور ہوا۔

نوشین مسعود کے ’اچانک‘ انتقال کی وجہ کیا؟
انہوں نے سی این بی سی میں بھی کام کیا جبکہ 'پلے ٹی وی' میں بطور ہیڈ فرائض سرانجام دیے اور سال 2010ء میں نجی ٹی وی چینل 'ہم' کے اسٹائل اور فیشن پر مبنی ذیلی چینل اسٹائل 360 ٹیلی ویژن کے سربراہ کا عہدہ سنبھالا۔

سال 2015ء میں سائیکو تھراپسٹ کے شعبے سے خود کو منسلک کرلیا، یہی نہیں بلکہ سال 2016ء میں وہ اپنی صلاحیتیں انٹیریئر ڈیزائنگ کے شعبے میں بھی بروئے کار لائیں۔

نوشین مسعود نے پاکستان ٹیلی وژن (پی ٹی وی) پر کام کرنے کے علاوہ دیگر ٹی وی چینلز کے ڈراموں میں بھی اداکاری کے جوہر دکھائے جب کہ انہوں نے متعدد پروگرامات کی میزبانی بھی کی۔ نوشین مسعود نے متعدد پاکستانی گلوکاروں کے گانوں کی ہدایات بھی دیں جب کہ بطور پروڈیوسر بھی انہوں نے خدمات سر انجام دیں۔

### انتقال

نوشین مسعود چند سال سے کینسر میں مبتلا تھیں اور ان کا علاج جاری تھا، تاہم وہ موذی مرض سے زندگی کی بازی ہار گئیں اور 6 دسمبر 2023ء کو خالق حقیقی سے جا ملیں۔

حوالہ جات
---------
**احسان دانش** (1914 کاندھلہ - 1982)، پیدائشی نام **احسان الحق**، اردو کے مقبول شاعر تھے۔ انہوں نے صرف پانچویں حماعت تک تعلیم حاصل کی تھی۔ اس کے بعد وہ مزدوری کر کے اپنا گذر بسر کیا کرتے تھے۔ احسان دانش نے لاہور آکر شاعری کا آغاز کیا۔

ان کی شاعری قدرت کی اور اس ماحول کی عکاسی کرتی ہے جس میں انہوں نے مزدوری کی۔ چونکہ وہ خو د مزدور تھے اس وجہ سے مزدور اورکمزور طبقہ کے لوگوں کے درد کو محسوس کرتے تھے

نمونہ شاعری
-----------

نظر فریب قضا کھا گئی تو کيا ہوگا  

حیات موت سے ٹکرا گئی تو کیا ہوگا  

  

بزعم ہوش تجلی کی جستجو بے سود  

جنوں کی زد پہ خرد آگئی تو کیا ہوگا  

  

نئی سحر کے بہت لوگ منتظر ہيں مگر  

نئی سحر بھی جو کجلا گئی تو کیا ہوگا  

  

نہ رہنماؤں کی مجلس ميں لے چلو مجھ کو  

ميں بے ادب ہوں ہنسی آگئی تو کیا ہوگا  

  

غم حیات سے بیشک ہے خود کشی آساں   

مگر جو موت بھی شرما گئی تو کیا ہوگا

تصانیف
------

* ابلاغ دانش
* تشریح غالب
* آواز سے الفاظ تک
* فصل سلاسل
* زنجیر بحران
* ابر نیسان
* میراث مومن
* اردو مترادفات
* درد زندگی
* حدیث ادب
* لغت الاصلاح
* نفیر فطرت

خودنوشت
-------

* جہان دانش
* جہان دیگر

بیرونی روابط
------------

* آئی پاکیآرکائیو شدہ (Date missing) بذریعہ ipaki.com (Error: unknown archive URL)
**ان ہر شوز**  (انگریزی: In Her Shoes)
2005ء کی ایک امریکی طربیہ ڈراما فلم ہے جو جینیفر وینر کے اسی نام کے ناول پر مبنی ہے۔ اس کی ہدایت کاری کرٹس ہینسن نے کی ہے جس میں سوسنہ گرانٹ کے ایک موافقت پزیر اسکرین پلے ہے اور اس میں کیمرون ڈیاز، ٹونی کولیٹ، اور شرلی میکلین ہیں۔ 
یہ فلم دو بہنوں اور ان کی دادی کے رشتے پر مرکوز ہے۔

کہانی
-----

میگی اور روز فیلر بہت مختلف بہنیں ہیں، جن کی پرورش ان کے والد، مائیکل اور ان کی سوتیلی ماں سیڈیل نے کی، ان کی والدہ کیرولین ایک کار حادثے میں مرنے کے بعد۔ روز بڑی ہے؛ واضح طور پر ایک سادہ اور سنجیدہ وکیل جو میگی کی خامیوں کے باوجود اس کی حفاظت کرتی ہے۔
میگی ایک آزاد جذبہ ہے جو مستقل کام کرنے سے قاصر ہے (جزوی طور پر اس کے ڈسلیکسیا کی وجہ سے) اور جذباتی اور مالی مدد کے لیے شراب اور مردوں کا رخ کرتی ہے۔ سیڈیل کے میگی کو باہر پھینکنے کے بعد، روز نے ناگواری سے میگی کو فلاڈیلفیا، پنسلوانیا میں اپنے رٹن ہاؤس اسکوائر اپارٹمنٹ میں اپنے ساتھ آنے کی اجازت دی۔
میگی نوکری تلاش کرنے کے لیے جدوجہد کرتی ہے اور جلد ہی روز کے لیے مشکلات کا باعث بنتی ہے، بشمول اس کی کار کو کھینچنا۔ ان کا پہلے سے ہی مشکل رشتہ اس وقت بدتر ہو جاتا ہے جب روز میگی کو جم کے ساتھ بستر پر پکڑتی ہے، ایک شخص روز ڈیٹنگ کر رہا تھا۔ ایک دل ٹوٹا ہوا اور غصے سے بھرا روز میگی کو باہر نکال دیتی ہے۔

کچھ دن پہلے، جب چپکے سے اپنے والد کی میز پر پیسوں کی تلاش میں تھی، میگی نے اپنے اور روز کے لیے پرانے گریٹنگ کارڈز کا ایک بنڈل دریافت کیا تھا، جس میں نقد رقم تھی، ان کی "اجنبی" دادی ایلا سے۔ بے گھر اور ملازمت کے امکانات کے بغیر، میگی ایلا کو تلاش کرنے فلوریڈا کا سفر کرتی ہے۔
اسے یقین ہے کہ میگی چھٹی پر ہے، ایلا نے اسے اپنے گھر میں رہنے کی دعوت دی۔ ایلا نے اپنے قریبی دوست ایتھل کے سامنے اعتراف کیا کہ کیرولین کو کیسے بائی پولر ڈس آرڈر تھا، اور اپنی لڑکیوں کی دیکھ بھال کے لیے ایلا کو اپنی موت سے کئی دن پہلے ایک نوٹ بھیجا تھا۔

مزید دیکھیے
-----------

* طربیہ ڈراما

حوالہ جات
---------

1. ↑  
  ویکی ڈیٹا پر  (P480) کی خاصیت میں تبدیلی کریں "فلم کا صفحہ FilmAffinity identifier پر"— اخذ شدہ بتاریخ 4 جنوری 2024ء
۔
2. ↑   — اخذ شدہ بتاریخ: 29 اپریل 2018
3. ↑  "In Her Shoes"۔ Turner Classic Movies۔ اخذ شدہ بتاریخ مارچ 24, 2016  تحقق من التاريخ في: `|access-date=` (معاونت)
**گلزار خان** (وفات 28 اگست 2017)، ایک پاکستانی بیوروکریٹ سے سیاست دان تھے جو جون 2013 سے اگست 2017 تک پاکستان کی قومی اسمبلی کے رکن رہے۔

سیاسی کیریئر
------------

گلزار خان نے بطور بیوروکریٹ پشاور کے ڈپٹی کمشنر ، پولیٹیکل ایجنٹ برائے جنوبی اور شمالی وزیرستان اور کمشنر برائے افغان مہاجرین کے طور پر خدمات انجام دیں۔ وہ خیبرپختونخوا اور قبائلی امور کے محکمہ کے ہوم سیکرٹری اور خیبر پختونخوا پبلک سروس کمیشن کے چیئرمین بھی رہ چکے ہیں۔ خان نے 2013 کے پاکستانی عام انتخابات سے قبل پاکستان تحریک انصاف میں شمولیت اختیار کی اور انہیں حلقہ NA-4 (پشاور-IV) سے 2013 کے عام انتخابات میں حصہ لینے کے لیے پارٹی ٹکٹ دیا گیا۔ وہ 2013 کے عام انتخابات میں حلقہ NA-4 (پشاور-IV) سے پی ٹی آئی کے امیدوار کے طور پر پاکستان کی قومی اسمبلی کے لیے منتخب ہوئے۔ انہوں نے 55,134 ووٹ حاصل کیے اور پاکستان مسلم لیگ (ن) کے امیدوار ناصر خان موسیٰ زئی کو شکست دی۔ 

  

2014 میں گلزار خان کو ایک سیاسی باغی گروپ کے چیئرمین کے طور پر منتخب کیا گیا جس میں پی ٹی آئی کے 13 اراکین قومی اسمبلی شامل تھے جنہوں نے آزادی مارچ کے دوران پی ٹی آئی کے قومی اسمبلی سے مستعفی ہونے کے مطالبے کی مخالفت کی۔ 2014 میں عمران خان نے پارٹی ڈسپلن کی خلاف ورزی پر خان کو قومی اسمبلی کی رکنیت سے نااہل قرار دینے کا کہا۔ تاہم خان کی جانب سے اپنی قومی اسمبلی کی نشست چھوڑنے سے انکار کرنے کے بعد ان کی قومی اسمبلی کی رکنیت منسوخ نہیں کی گئی ۔ قومی اسمبلی کے اپنے دور میں انہوں نے قومی اسمبلی کی قائمہ کمیٹی برائے تعلیم، تربیت اور اعلیٰ تعلیم کے معیارات کے چیئرمین کی حیثیت سے خدمات انجام دیں۔

وفات
----

وہ 28 اگست 2017 کو بڈھ بیر میں اپنے آبائی قصبے مشو گوگر میں دل کا دورہ پڑنے سے انتقال کر گئے۔

حوالہ جات
---------

1. ↑  "2013 election result" (PDF)۔ ECP۔ 01 فروری 2018 میں اصل (PDF) سے آرکائیو شدہ۔ اخذ شدہ بتاریخ 12 مئی 2018

| * د
* ب
* ت
 پاکستان میں انتخابات اور استصواب عامہ |
| --- |
| عام انتخابات | 

|  |  |
| --- | --- |
| (برطانوی دور حکومت) | 1920ء¹ - 1923ء¹ - 1926ء¹ - 1930ء¹ - 1934ء¹ - 1937ء¹ - 1945ء¹ |

|  |  |
| --- | --- |
| ( قیام پاکستان) | 1970ء - 1977ء - 1985ء - 1988ء - 1990ء - 1993ء - 1997ء - 2002ء - 2008ء - 2013ء - 2018ء - **2024ء** |

 |
| ایوان بالا کے انتخابات | 2006ء - 2009ء - 2012ء -*2015* |
| علاقائی انتخابات | 1951ء - 1953ء - 1954ء |
| استصواب عامہ | 1960ء - 1984ء - 2002ء |
| ¹ برطانوی ہندوستان کے حصے کے طور پر |
**سردار محمد آصف نکئی** ، ایک پاکستانی سیاست دان ہیں جو 27 اگست 2018 سے اپریل 2022 تک پنجاب کے صوبائی وزیر برائے مواصلات و تعمیرات رہے۔ وہ اگست 2018 سے جنوری 2023 تک پنجاب کی صوبائی اسمبلی کے رکن رہے۔ اس سے قبل وہ 2008 سے 2018 تک پنجاب کی صوبائی اسمبلی کے رکن اور 2002 سے 2007 تک پاکستان کی قومی اسمبلی کے رکن رہے۔

ابتدائی زندگی اور تعلیم
-----------------------

سردار آصف نکئی 28 اگست 1960ء کو قصور میں پیدا ہوئے۔ وہ نکئی مثل کے بانی ہیرا سنگھ سندھو کی براہِ راست اولاد ہیں۔ ان کا تعلق مہاراجہ رنجیت سنگھ کی بیوی مہارانی داتار کور کی طرف سے بھی ہے۔ انہوں نے 1983ء میں پنجاب یونیورسٹی سے گریجویشن کیا  اور بیچلر آف آرٹس کی ڈگری حاصل کی۔

سیاسی کیریئر
------------

سردار آصف نکئی نے 2002 میں این اے 140 اور این اے 141 دونوں سے الیکشن لڑا اور کامیابی حاصل کی۔ وہ 2002 کے پاکستانی عام انتخابات میں حلقہ این اے 141 (قصور-IV) سے پاکستان مسلم لیگ (ق) کے امیدوار کے طور پر پاکستان کی قومی اسمبلی کے لیے منتخب ہوئے۔ ستمبر 2004 میں انہیں وفاقی کابینہ میں شامل کیا گیا اور انہیں ہاؤسنگ اینڈ ورکس کا وزیر مملکت بنا دیا گیا۔ 

وہ 2008 کے پاکستانی عام انتخابات میں حلقہ پی پی 183 (قصور-IX) سے مسلم لیگ (ق) کے امیدوار کے طور پر پنجاب کی صوبائی اسمبلی کے لیے منتخب ہوئے تھے۔ وہ 2013 کے پاکستانی عام انتخابات میں حلقہ PP-183 (قصور-IX) سے مسلم لیگ (ق) کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔  وہ 2018 کے پنجاب کے صوبائی انتخابات میں PP-180 (قصور-VII) سے پاکستان تحریک انصاف کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔  27 اگست 2018 کو انہیں وزیراعلیٰ پنجاب سردار عثمان بزدار کی صوبائی کابینہ میں شامل کیا گیا اور انہیں پنجاب کا صوبائی وزیر برائے مواصلات و تعمیرات مقرر کیا گیا۔ وہ 2023 کے پنجاب کے صوبائی انتخابات میں پی ٹی آئی کے امیدوار کے طور پر PP-180 قصور-VII سے صوبائی اسمبلی کی نشست کے لیے انتخاب لڑ رہے ہیں۔

حوالہ جات
---------

1. ↑
2. ↑  "Punjab Assembly"۔ www.pap.gov.pk۔ 20 جون 2017 میں اصل سے آرکائیو شدہ۔ اخذ شدہ بتاریخ 26 جنوری 2018
3. ↑  "Punjab Assembly"۔ www.pap.gov.pk۔ 06 جولا‎ئی 2017 میں اصل سے آرکائیو شدہ۔ اخذ شدہ بتاریخ 26 جنوری 2018
4. ↑  "12th National Assembly members" (PDF)۔ National Assembly of Pakistan۔ 13 دسمبر 2016 میں اصل (PDF) سے آرکائیو شدہ۔ اخذ شدہ بتاریخ 26 جنوری 2018
5. ↑  "Notification - Results Punjab Assembly 2013 election" (PDF)۔ ECP۔ 20 جنوری 2018 میں اصل (PDF) سے آرکائیو شدہ۔ اخذ شدہ بتاریخ 20 جنوری 2018
6. ↑  "PP-180 Result - Election Results 2018 - Kasur 7 - PP-180 Candidates - PP-180 Constituency Details - thenews.com.pk"۔ www.thenews.com.pk (بزبان انگریزی)۔ اخذ شدہ بتاریخ 28 اگست 2018
7. ↑  "List of PTI Candidates for Provincial Elections In Punjab | 2023"۔ Pakistan Tehreek-e-Insaf (بزبان انگریزی)۔ 2023-04-19۔ اخذ شدہ بتاریخ 21 اپریل 2023

| * د
* ب
* ت
 پاکستان میں انتخابات اور استصواب عامہ |
| --- |
| عام انتخابات | 

|  |  |
| --- | --- |
| (برطانوی دور حکومت) | 1920ء¹ - 1923ء¹ - 1926ء¹ - 1930ء¹ - 1934ء¹ - 1937ء¹ - 1945ء¹ |

|  |  |
| --- | --- |
| ( قیام پاکستان) | 1970ء - 1977ء - 1985ء - 1988ء - 1990ء - 1993ء - 1997ء - 2002ء - 2008ء - 2013ء - 2018ء - **2024ء** |

 |
| ایوان بالا کے انتخابات | 2006ء - 2009ء - 2012ء -*2015* |
| علاقائی انتخابات | 1951ء - 1953ء - 1954ء |
| استصواب عامہ | 1960ء - 1984ء - 2002ء |
| ¹ برطانوی ہندوستان کے حصے کے طور پر |
پاکستانی مجسمہ ساز

6 اکتوبر 1969ء کو پیدا ہوئے ،

اپنی پہلی سولو نمائش 2002 میں کراچی میں منعقد کی، اور شیشم کے درخت کی لکڑی سے کھدی ہوئی لمبے، ہموار شکلوں نے ایک مضبوط نوجوان مجسمہ ساز کی پہلی شروعات کی۔ اس سال اس نے جوہانسبرگ میں 'بیگ فیکٹری' کے نام سے مشہور ورکشاپ میں تین ماہ کی ریزیڈنسی میں حصہ لیا، اور کراچی میں ایک سولو نمائش لگائی۔

2003ء میں انہیں پاکستان نیشنل کونسل آف دی آرٹس کی جانب سے نیشنل ایکسی لینس ایوارڈ سے نوازا گیا۔ متاثر کن نقش و نگار کی شکلوں، پینٹ شدہ تشریحات اور دھات میں کام کی نمائشیں ہوئیں۔ گل کے کام میں وہ واحد فنکار ہے، جو تخلیق کے ہر پہلو کے کمال پر فخر کرتا ہے۔

2011ء میں انہوں نے جنوبی کوریا کے بوریونگ میں منعقدہ ایک مجسمہ سازی سمپوزیم میں پاکستان کی نمائندگی کی جہاں 10 ممالک کے مجسمہ سازوں نے بوریونگ پہاڑوں کے سیاہ گرینائٹ پتھر سے بڑے پیمانے پر شکلیں تراشیں۔ 2013ء میں مجسمہ ساز نے اسپین میں دیہی ورکنگ سمپوزیم میں حصہ لیا۔

گل کراچی میں رہتی ہیں جہاں وہ اپنی ورکشاپ اور اسٹوڈیو کی دیکھ بھال کرتے ہیں

14 اگست 2023ء کو صدارتی تمغہ حسن کارکردگی کے لیے نامزد ہوئے،

حوالہ جات
---------
**کھڑگا پرساد اولی** (پیدائش: 22 فروری 1952ء) نیپال کے موجودہ وزیر اعظم ہیں۔ اس سے قبل بھی وہ 12 اکتوبر 2015ء سے 24 جولائی 2016ء تک اس عہدے پر فائز رہے۔ اولی نیپال میں کے پی اولی کے نام سے مشہور ہیں۔ نیپال کے نئے آئین کے تحت اولی پہلے وزیر اعظم بنے۔ اولی کو اصطلاحات و تقریری صلاحیتوں کی وجہ سے خاطر منتخب کیا تھا۔

تعلیم
-----

انہوں نے کلاس 10 (اسکول لیونگ سرٹیفکیٹ) سال 1971ء میں پاس کیا۔ پڑھنے میں کمزور اور سیاست میں انتہائی فعال ہونے کی وجہ سے آگے کا باقاعدہ تعلیم حاصل نہیں کر سکے۔ اولی کو ہندی اور نیپالی زبانوں کی کتابیں پڑھنے میں دلچسپی ہے۔

سیاسی سفر
---------

جولائی 2014ء میں اولی کمیونسٹ پارٹی آف نیپال (یونیفائیڈ ماركسسٹ -لیننسٹ) کے صدر منتخب ہوئے۔ اس وقت وہ کابینہ میں 1994ء-1995ء کے دوران میں وزیر داخلہ بنے۔ سال 2006ء میں عبوری حکومت میں نائب وزیر اعظم و وزیر خارجہ بنے۔ اکتوبر 2015 میں سوشیل کوئیرالا کو شکست دے نیپال کے وزیر اعظم بنے۔ اولی کو جھاپا ضلع کے کئی پارلیمانی علاقوں سے سال 1991ء، 1994ء اور 1999ء میں پارلیمنٹ کا رکن منتخب کیا گیا۔ اسی ضلع سے 1966ء میں انہوں نے سیاسی کیریئر کی شروعات کی تھی۔ انہوں نے کمیونسٹ پارٹی آف نیپال (یونیفائیڈ ماركسسٹ -لیننسٹ)-یو ایم ایل کے امیدوار کے طور پر 2013ء میں آئین ساز اسمبلی کے انتخابات میں جیت درج کی -7 سیٹیں جیت لی۔ اولی 4 فروری 2014 کو سی پی این-یو ایم ایل کے صدر جھلناتھ کھنال کو پارلیمانی پارٹی کے لیڈر کے انتخاب میں 23 ووٹوں سے شکست دے کر پارلیمانی پارٹی کے لیڈر منتخب ہوئے۔

وزیر اعظم
---------

نیپال کا نیا آئین نافذ ہونے پر اولی سشیل کوئرالا کو شکست دے کر پہلے وزیر اعظم بنے اور 12 اکتوبر 2015ء کو وزیر اعظم کے عہدے پر فائز ہوئے۔ 24 جولائی 2016ء کو اقلیت میں آ جانے پر صدر کو اپنا استعفی سونپ دیا۔ فروری 2018ء کو دوبارہ وزیر اعظم منتخب ہو گئے۔

نیپال میں جمہوریت
-----------------

پہلی بار نیپال میں جمہوری آئین نافذ ہونے پر سی پی این -یو ایم ایل کے امیدوار کے پی شرما اولی نیپال کے وزیر اعظم منتخب ہوئے۔ ولی کو 14 سیاسی جماعتوں کے 337 ارکان پارلیمنٹ اور ایک آزاد امیدوار پارلیمنٹ کی حمایت حاصل تھی۔ اس الیکشن میں اولی کو 338 اور سشیل کوئرالا کو 24 9 ووٹ حاصل ہوئے۔

حوالہ جات
---------

1. ↑  Munzinger person ID:  — بنام: Khadga Prasad Sharma Oli — اخذ شدہ بتاریخ: 9 اکتوبر 2017
2. 1 2  "After Defeating Koirala, KP Sharma Oli elected as the new PM of Nepal - केपी शर्मा ओली होंगे नेपाल के नए प्रधानमंत्री, सुशील कोइराला को हराया"۔ 12 اکتوبر 2015 میں اصل سے آرکائیو شدہ۔ اخذ شدہ بتاریخ 14 جنوری 2017  الوسيط `|url-status=` تم تجاهله (معاونت)
3. ↑  KP Sharma Oli elected Nepal's new Prime Minister | Catch News
4. ↑  "भारत विरोधी रुख के लिए पहचाने जाने वाले प्रचंड नेपाल के प्रधानमंत्री चुने गए"۔ एनडीटीवी खबर۔ 3 अगस्त 2016۔ 07 جنوری 2019 میں اصل سے آرکائیو شدہ۔ اخذ شدہ بتاریخ 3 अगस्त 2016  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
5. ↑  "آرکائیو کاپی"۔ 16 اکتوبر 2015 میں اصل سے آرکائیو شدہ۔ اخذ شدہ بتاریخ 14 جنوری 2017  الوسيط `|url-status=` تم تجاهله (معاونت)
6. ↑  "Oli elected as UML PP leader - General - The Kathmandu Post"۔ 12 جنوری 2016 میں اصل سے آرکائیو شدہ۔ اخذ شدہ بتاریخ 14 جنوری 2017  الوسيط `|url-status=` تم تجاهله (معاونت)
7. ↑
8. ↑  KP Sharma Oli elected as Nepals new Prime Minister today
**میاں محمد یاسین خان وٹو** ،ایک پاکستانی سیاست دان تھے جو 1986 سے 1988 تک پاکستان کے وزیر خزانہ رہے ۔  ان کا انتقال 29 اپریل 2002 کو ایک سڑک حادثے میں ہوا۔

ابتدائی زندگی اور کیریئر
------------------------

وٹو 1929 میں ضلع اوکاڑہ کی تحصیل دیپالپور کے گاؤں جمال کوٹ میں پیدا ہوئے۔ انھوں نے 1956 میں سیاست میں شمولیت اختیار کی۔ 1961 میں وہ مغربی پاکستان اسمبلی کے لیے منتخب ہوئے۔ انھوں نے صوبائی وزیر تعلیم اور پنجاب کے وزیر قانون کے طور پر بھی خدمات انجام دیں۔ 1971 میں پنجاب بار کونسل کے پہلے وائس چیئرمین منتخب ہوئے۔ 1977 میں وہ ذوالفقار علی بھٹو کی کابینہ میں وفاقی وزیر تعلیم بنے۔ 

1985 کے انتخابات میں وہ دوبارہ منتخب ہوئے اور پاکستان کی قومی اسمبلی کے رکن بن گئے اور وفاقی وزیر خزانہ اور تعلیم کے طور پر خدمات انجام دیں۔ 1990 میں، وہ پاکستان کی قومی اسمبلی کے رکن منتخب ہوئے اور وفاقی وزیر برائے پیٹرولیم اور قدرتی وسائل کے طور پر خدمات انجام دیں۔ 1997 میں، وہ دوبارہ منتخب ہوئے اور پاکستان کی قومی اسمبلی کے رکن بنے اور پارلیمانی امور کے وفاقی وزیر کے طور پر خدمات انجام دیں۔

حوالہ جات
---------

1. 1 2 3  "Yasin Wattoo's career"۔ DAWN.COM۔ April 30, 2002
2. ↑  "Yasin Wattoo killed in accident"۔ DAWN.COM۔ April 30, 2002

| * د
* ب
* ت
 پاکستان میں انتخابات اور استصواب عامہ |
| --- |
| عام انتخابات | 

|  |  |
| --- | --- |
| (برطانوی دور حکومت) | 1920ء¹ - 1923ء¹ - 1926ء¹ - 1930ء¹ - 1934ء¹ - 1937ء¹ - 1945ء¹ |

|  |  |
| --- | --- |
| ( قیام پاکستان) | 1970ء - 1977ء - 1985ء - 1988ء - 1990ء - 1993ء - 1997ء - 2002ء - 2008ء - 2013ء - 2018ء - **2024ء** |

 |
| ایوان بالا کے انتخابات | 2006ء - 2009ء - 2012ء -*2015* |
| علاقائی انتخابات | 1951ء - 1953ء - 1954ء |
| استصواب عامہ | 1960ء - 1984ء - 2002ء |
| ¹ برطانوی ہندوستان کے حصے کے طور پر |
**لالیتھ وسانتھا سلوا کالوپیروما** ලලිත් කලුපෙරුම (پیدائش: 25 جون 1949، کولمبو) سری لنکا کے سابق کرکٹ کھلاڑی ہیں جنہوں نے ٹیسٹ اور ایک روزہ میچوں میں سری لنکا کی نمائندگی کی  اور 1970ء سے 1983ء تک اول درجہ کرکٹ کھیلی۔ وہ 1982ء میں سری لنکا کی پہلی ٹیسٹ ٹیم میں کھیلے۔

### بین الاقوامی کیریئر

جب سری لنکا کو ٹیسٹ اسٹیٹس دیا گیا تو للیتھ کالوپیروما مقامی سطح پر ایک بہترین آف اسپنر تھے۔ بلے کے ساتھ نچلے آرڈر میں بھی قابل، وہ اپنی ڈومیسٹک فارم کو بین الاقوامی میدان میں منتقل کرنے میں ناکام رہے۔ انگلینڈ کے خلاف سری لنکا کے افتتاحی ٹیسٹ میں کھیلتے ہوئے، تین اسپنروں میں سے ایک، اس کا استعمال کفایت شعاری سے کیا گیا کیونکہ دو ڈی سلواس، ڈی ایس اور اجیت، نے کام کا بوجھ برداشت کیا۔ پاکستان کے جاری دورے پر انہیں فیصل آباد میں ہونے والے دوسرے ٹیسٹ کے لیے منتخب کیا گیا، ایک بار پھر وہ میچ میں صرف چھ اوورز میں ڈی سلوا کی باؤلنگ کی وجہ سے چھا گئے۔ انہوں نے 1982-83ء میں جنوبی افریقہ کے دورے میں شامل ہونے کا انتخاب کرتے ہوئے مزید نمائندہ اعزازات کے کسی بھی امکانات کو ختم کر دیا۔ بعد میں وہ قومی سلیکٹر بن گئے اور مئی 2005ء میں اشانتھا ڈی میل سے سلیکشن پینل کی قیادت کی

### مزید دیکھیے

* کرکٹ
* ٹیسٹ کرکٹ
* سری لنکا قومی کرکٹ ٹیم
* سری لنکا کے ٹیسٹ کرکٹ کھلاڑیوں کی فہرست

حوالہ جات
---------

1. ↑
2. ↑
**یکساں ملازمت کے لیے یکساں اجرت** (انگریزی: Equal pay for equal work) مزدوروں کے حقوق کا ایک تصور ہے کہ ان افراد کو ایک جیسی اجرت ملنا چاہیے جو ایک جیسے کاموں کو انجام دیتے ہیں۔ یہ سب سے زیادہ جنسی امتیازات کے ضمن میں مستعمل ہے، بالخصوص جنس پر مبنی اجرت کی خلاء کے معاملے میں۔ یکساں اجرت یا مساوی اجرت سبھی ادائیگیوں اور فوائد پر مشتمل ہے، جس میں بنیادی اجرت، غیر تنخواہی ادائیگی، بونس اور بھتے شامل ہیں۔ کچھ ملکوں میں یہ کام دیگر ملکوں کے مقابلے کافی پہلے نافذ العمل ہو چکا ہے۔ جب سے ریاستہائے متحدہ امریکا میں جان ایف کینیڈی نے 1963ء کے یکساں اجرت قانون پر دستخط کیے ہیں، تب سے یہ ریاستہائے متحدہ میں غیر قانونی ہے کہ ایک عہدے پر بر سر خدمت مرد اور عورت کو دو غیر مساوی اور جدا گانہ اجرتیں دی جائیں۔

بر صغیر میں خواتین کی کام کی جگہ پر ضروریات
-------------------------------------------

پاکستان کے اردو روزنامہ جسارت کے مطابق کام کی جگہ پر عورتوں کی جملہ ضروریات، بشمول یکساں اجرت اس طرح ہیں: "ناکافی طبی اور دیگر رخصتوں کی سہولت (خواتین کے لیے مخصوص) بھی ایک اہم اور غور طلب مسائل میں سے ہیں۔حکمران قانون دانوں کو چاہیے کہ وہ ایک جامع قانون سازی کریں اور اس پر عمل درآمد بھی کروائیں جس کے ذریعے خواتین اپنی تعلیم اور صلاحیتوں کو بروئے کار لاتے ہوئے معاشی اور سماجی ترقی میں حصہ لے سکیں۔ اپنی بنیادی ضروریات کے حصول کو ممکن بنایا جاسکے... خواتین اور مرد کام کرنے والوں کا جنسی امتیاز ختم کیا جائے، مالکان کو چاہیے کہ وہ اپنی خاتون ملازمین کی حوصلہ افزائی کریں، انھیں مراعات فراہم کریں اور انھیں جنسی تشدد، ہراساںی کرنے جیسے مسائل سے تحفظ فراہم کریں... ملازمت پیشہ خواتین کو مواقع فراہم کرے کہ معاشی زندگی میں مردوں کے شانہ بشانہ چل کر اپنا معاشرے میں مقام پیدا کرسکے۔خواتین میں بڑھتے ہوئے ملازمت کے رجحان سے بینکنگ سیکٹر، انفارمیشن ٹیکنالوجی و دیگر پبلک سیکٹر میں خواتین کی تعداد میں آئے دن اضافہ ہورہا ہے۔ ہمیں یہ سمجھنے کی ضرورت ہے کہ جہاں پر کوئی ذمے داری خواتین کو دی جاتی ہے تو وہ خود کو اہل منوانے کے لیے تمام تر صلاحیتوں کو بروئے کار لاتی ہیں۔مغربی ممالک میں یہ کوشش کی گئی کہ خواتین ملازمین کے مسائل کو قانون کے تحت حل کیا جائے۔ ان کے اقدامات اس لحاظ سے بہت بہتر ہیں مگر اس کے باوجود بھی وہ مرد و عورت ملازمین کو برابر سمجھتے ہیں۔ مگر عورت کو مرد کے مقابلے میں بیالیس فی صد کم تنخواہ دی جاتی ہے۔آج کے دور میں خواتین مردوں کے مقابلے میں زیادہ تعلیم یافتہ ہیں مگر جہاں خواتین کی خود مختاری یا اخیارات کی بات کی جاتی ہے وہاں مردوں کو اس سے زیادہ ترجیح دی جاتی ہے جب کہ خواتین کی اہمیت دینے کی زیادہ ضرورت ہے۔ملازمت پیشہ خواتین ملازمین کے حقوق کی آگاہی کے لیے ذرائع ابلاغ کو مہم شروع کرنی چاہیے۔ایک کمیٹی بنادی جائے جو شکایت کو خفیہ رکھے اور خواتین سے متعلق شکایات کو دور کیا جائے۔" اس سے پتہ چلتا ہے کہ دیگر مسائل کے ساتھ ساتھ اجرت کا مساوی نہ ہونا بھی بر صغیر ایک اہم مسئلہ ہے۔

مزید دیکھیے
-----------

* جنسی امتیاز

حوالہ جات
---------

1. ↑  معاشی ترقی میں خواتین کا کردار تسلیم کیا جائے (تحریر:شاہدہ عابد)[*مردہ ربط*]
**ڈربی شائرکاؤنٹی کرکٹ کلب 1880ء** انگلش کرکٹ کلب ڈربی شائر کا دسواں سیزن تھا۔ ڈربی شائر نے لنکاشائر اور یارکشائر سے کھیلا، جنہیں وہ پچھلے سیزن میں کھیل چکے تھے۔ تاہم، ہیمپشائر اور ناٹنگھم شائر کی بجائے، وہ پہلی بار سسیکس اور کینٹ کے خلاف کھیلے، جنہیں وہ پچھلے سیزن میں کھیل چکے تھے۔ڈربی شائر نے 1880ء میں آٹھ کاؤنٹی گیمز کھیلے، دو دو لنکاشائر، کینٹ، سسیکس اور یارکشائر کے خلاف۔ انھوں نے ایم سی سی کے خلاف ایک فرسٹ کلاس میچ اور دورہ کرنے والے آسٹریلیا کے خلاف ایک میچ بھی کھیلا۔ ڈربی شائر نے کینٹ کے خلاف ایک اور سسیکس کے خلاف ایک میچ جیتا تھا۔رابرٹ اسمتھ بطور کپتان اپنے پانچویں سال میں تھے۔ شراب بنانے والے خاندان کے سڈنی ایورشیڈ اور ایڈمنڈ مینارڈ ایک اولڈ ہیرووین، دونوں مستقبل کے کپتانوں نے 1880ء میں کلب کے لیے اپنا آغاز کیا۔ جارج بیرنگٹن ایک اولڈ ریپٹونین اور جیمز سٹبنگس ، ایک سٹون میسن، کئی اور سیزن کے لیے کبھی کبھار کھیلتے رہے۔ اسٹیفن ڈوٹی ، ایک کان کن، نے 1880ء اور 1886ء میں کھیلنے کے لیے شمولیت اختیار کی اور ایک ریلوے کلرک ولیم اینٹلف نے 1880ء کے سیزن میں ڈربی شائر کے لیے دو فرسٹ کلاس گیمز کھیلے۔

حوالہ جات
---------
**رانا عمر حسین** (پیدائش: 3 دسمبر 1984ء پیسلے، سکاٹ لینڈ) پاکستان سے تعلق رکھنے والے سکاٹ لینڈ کے ایک کرکٹ کھلاڑی ہیں۔ اس نے سکاٹ لینڈ کرکٹ ٹیم کے لیے 18 ستمبر 2005ء کو واروکشائر کے خلاف سی اینڈ جی ٹرافی میچ میں ڈیبیو کیا۔ وہ اسکاٹ لینڈ کے لیے سات بار کھیل چکے ہیں، بشمول دو ایک روزہ بین الاقوامی۔ وہ انڈر 15، انڈر 17، انڈر 19 اور انڈر 23 لیول اور بین الاقوامی سطح پر بھی اپنے ملک کی نمائندگی کر چکے ہیں۔ عمر حسین بائیں ہاتھ کے بلے باز ہیں اور سکاٹ لینڈ کرکٹ کھلاڑی ماجد حق کے کزن ہیں۔ عمر اور ماجد دونوں کیلبرن کرکٹ کلب، فرگوسلی کرکٹ کلب کے لیے کھیل چکے ہیں اور عمر فی الحال کیلبرن کرکٹ کلب کے لیے کھیلتے ہیں۔

### تعلیم

عمر کی پرورش پیسلے میں ہوئی، وہ اپنی ابتدائی زندگی میں ٹوڈہولم نرسری اور ساؤتھ پرائمری اسکول جاتے تھے۔ اس کے بعد اس نے پیسلے گرامر اسکول میں 5 سال گزارے، پھر ریڈ کیر کالج میں اپنی تعلیم جاری رکھی۔ عمر الیکٹرانک انجینئرنگ میں گریجویٹ ہے، اس نے 4 جولائی 2006ء کو یونیورسٹی آف پیسلے سے اپنی ڈگری حاصل کی۔

### کرکٹ کیریئر

عمر اور ماجد ہنٹر ہل کے ایک ہی گھر میں پلے بڑھے، ایک ہی اسکول اور کرکٹ کلبوں میں جاتے تھے، پہلے اولڈ گرامریئنز، پھر کیلبرن، جہاں انہیں روڈی میکلیلینڈ نے کوچ کیا۔ 2002ء کے آخر میں، راڈی میک لیلینڈ کے کوچنگ سے ریٹائر ہونے کے بعد عمر اپنے حریفوں، فرگوسلی کرکٹ کلب میں چلے گئے۔ ماجد نے جلد ہی اگلے سیزن کے بعد پیروی کی۔ عمر اپنے خاندان کے ذریعے کھیل میں شامل ہوا جو سب کھیلتے تھے، شاید اس کا سب سے بڑا اثر اس کا کزن ماجد حق تھا جس کے ساتھ وہ ایک نوجوان کے طور پر کھیلا اور جس نے مختلف عمر کے گروپوں میں اسکاٹ لینڈ کے لیے کھیلا – اور ایک مکمل بین الاقوامی ہے۔ عمر اسکاٹ لینڈ کے لیے انڈر 19 2002ء یورپی چیمپیئن شپ جیتنے اور 2003ء کی یورپی انڈر 19 چیمپیئن شپ میں رنر اپ کے طور پر ختم ہونے کے بعد بنگلہ دیش میں 2004ء کے انڈر 19 ورلڈ کپ کے لیے کوالیفائی کرنے کے طور پر اپنے کرکٹ کیرئیر کی آج تک کی دو جھلکیاں سمجھتے ہیں۔ ان کے کیریئر کی ایک اور خاص بات فرگوسلی کو 2005ء میں کرنلز سکاٹش کپ جیتنے میں مدد فراہم کرنا تھی جس میں عمر نے ابرڈین کو شکست دینے کے لیے بقیہ رنز بنائے تھے۔

### نامزدگی

عمر اور اس کے کزن ماجد کو عارضی ورلڈ کپ اسکواڈ کے لیے منتخب کیا گیا جو 2007ء میں ویسٹ انڈیز میں ہونے والا ہے۔ دونوں کو کہا گیا کہ وہ اپنی فٹنس کو بہتر بنائیں۔ عمر کو پریٹوریا یونیورسٹی میں آئی سی سی کے 'بوٹ کیمپ' میں 7 ہفتوں کے فٹنس بہتری میں حصہ لینے کے لیے جگہ کی پیشکش کی گئی۔ عمر کو دبئی اور کینیا کے دورے اور ورلڈ کرکٹ لیگ ڈویژن ون ٹورنامنٹ کے لیے منتخب نہیں کیا گیا تھا جو اس بات کا تعین کرے گا کہ آیا اسکاٹ لینڈ سال کے آخر میں جنوبی افریقہ میں ہونے والی 2007ء کی ٹوئنٹی 20 ورلڈ چیمپئن شپ میں کھیلے گا۔ عمر کو اپنی بیٹنگ کی مہارت دکھانے کا موقع نہیں دیا گیا اور وہ اس طیارے میں سوار ہونے کے لیے پرعزم ہیں جس میں انگلینڈ کی کرکٹ ٹیم بھی سفر کرے گی۔ عمر اس وقت پاکستان میں ہیں اور ملتان کرکٹ ٹیم کے ساتھ تربیت کر رہے ہیں تاکہ اپنی بیٹنگ کی مہارت کو مزید بہتر کر سکیں اور اسکاٹ لینڈ کے ساتھ مستقبل کی کرکٹ میں اپنی جگہ بنائیں۔ ساتھی کرکٹر گلین راجرز میں ٹائیفائیڈ کی تشخیص کے بعد عمر حسین کو آئی سی سی ورلڈ کرکٹ لیگ میں حصہ لینے کے لیے کینیا بلایا گیا تھا۔ عمر کو انٹرنیشنل کرکٹ کونسل نے امپائر کی طرف سے برطرفی کے خلاف اشارہ کرنے کے بعد باضابطہ طور پر سرزنش کی تھی جس میں انہوں نے دعویٰ کیا تھا کہ یہ غلط فیصلہ تھا۔ عمر نے یارکشائر سیکنڈ الیون کے خلاف سیکنڈ الیون کاؤنٹی چیمپئن شپ میں سکاٹ لینڈ اے ٹیم کے لیے 121 رنز بنائے۔

حوالہ جات
---------
**لیونل سیون بیکر** (پیدائش: 6 ستمبر 1984ء) ایک ویسٹ انڈین سابق کرکٹ کھلاڑی ہے جس نے لیورڈ آئی لینڈز کے لیے فرسٹ کلاس کرکٹ کھیلی ہے۔ وہ مونٹسریٹ کے پہلے شخص ہیں جنہوں نے ٹیسٹ کرکٹ میں ویسٹ انڈیز کی نمائندگی کی۔

### ذاتی زندگی

اگرچہ وہ مونٹسریٹ میں پیدا ہوا تھا، لیونل بیکر نے کئی سال لندن میں گزارے اور وہیں اسکول میں تعلیم حاصل کی۔

### مقامی کیریئر

بیکر نے 2004/05ء کے سیزن میں لیورڈ جزائر کے لیے اپنا آغاز کیا۔ 2007ء میں بیکر، مارسٹن گرین کرکٹ کلب نامی انگلش ولیج کلب کی طرف سے کھیلا اور 27 اگست کو ایسٹن یونٹی کے خلاف 207 رنز بنا کر اپنا دیرینہ بیٹنگ ریکارڈ توڑا۔ بیکر نے اس سیزن میں 819 رنز بنائے، اور 27 وکٹیں لیں۔ بیکر، مقامی چینی ٹیک وے پر چمک اٹھا، اور اپنے میچ کے بعد کے ناشتے کے لیے باقاعدگی سے کیکڑے کھاتے تھے۔ 2008ء کے انگلش سیزن میں، بیکر نے برمنگھم اور ڈسٹرکٹ پریمیئر لیگ میں والملے کی نمائندگی کی۔ 2008ء میں نیٹ میں متاثر کرنے کے بعد، بیکر نے 2009ء سے ان کی نمائندگی کے لیے لیسٹر شائر کاؤنٹی کرکٹ کلب کے ساتھ دو سالہ معاہدہ کیا۔ اس کے پاس برطانوی پاسپورٹ ہے جس کی وجہ سے اسے غیر ملکی یا کولپاک کھلاڑی کے طور پر شمار کیے بغیر کھیلنے کی اجازت ہوتی۔  تاہم، ایک ماہ بعد بیکر کو ویسٹ انڈیز کی ٹیم کے لیے منتخب کرنے کے بعد یہ معاہدہ ختم ہو گیا کیونکہ وہ اب کولپاک کھلاڑی کے طور پر کھیلنے کے اہل نہیں تھے۔ بیکر نے 2006ء کے سیزن سے اسٹینفورڈ 20/20 میں مونٹسریٹ کی نمائندگی کی ہے اور انگلینڈ کے خلاف کھیلنے کے لیے 2008ء میں اسٹینفورڈ سپر سٹارز سکواڈ میں منتخب کیا گیا تھا لیکن ان کے لیے نہیں کھیلا۔

### بین الاقوامی کیریئر

بیکر نے انڈر 19 کی سطح پر ویسٹ انڈیز کی نمائندگی کی، انہوں نے اپنے یوتھ ون ڈے انٹرنیشنل کیریئر کا اختتام 17 کے ساتھ کیا۔ 8 سے وکٹیں 18.47 کی اوسط سے میچ 6/39 کے بہترین باؤلنگ کے اعداد و شمار کے ساتھ۔ 6/39 کے اعداد و شمار نے بیکر کو مین آف دی میچ کا ایوارڈ دیا اور اسے سری لنکا انڈر 19 کے خلاف لیا گیا۔ 1 نومبر 2008ء کو پاکستان کے دورے کے لیے ون ڈے ٹیم کا اعلان کیا گیا جس میں بیکر بھی ایک رکن تھا۔  اسی دن اعلان کیا گیا کہ وہ چار کھلاڑیوں میں سے ایک ہے۔ - برینڈن نیش ، لیون جانسن اور کیمار روچ کے ساتھ - ٹیسٹ سیریز کے لیے نیوزی لینڈ کے دورے کے لیے منتخب 15 رکنی اسکواڈ میں ٹیسٹ کیپ کے بغیر نام۔ وہ بین الاقوامی سطح پر ویسٹ انڈیز کی سینئر ٹیم کی نمائندگی کرنے والے مونٹسریٹ کے پہلے کھلاڑی بن گئے جب انہوں نے 12 نومبر 2008ء کو پاکستان کے خلاف اپنا ایک روزہ بین الاقوامی ڈیبیو کیا بین الاقوامی کرکٹ میں ان کی پہلی وکٹ سلمان بٹ کی تھی جو بولڈ ہوئی۔ اس نے بیٹنگ نہیں کی اور پہلی تبدیلی کے بعد باؤلنگ پر آنے کے بعد 9-0-47-3 کے باؤلنگ کے اعداد و شمار کے ساتھ میچ کو ختم کیا اور یونس خان اور شاہد آفریدی کے سکلپس کا دعویٰ بھی کیا کیونکہ ویسٹ انڈیز کو 4 وکٹوں سے شکست ہوئی تھی۔ بیکر نے اپنا ٹیسٹ ڈیبیو 11 دسمبر کو نیوزی لینڈ کے خلاف کھیلتے ہوئے کیا۔

حوالہ جات
---------

1. ↑
2. ↑  استشهاد فارغ (معاونت)  Retrieved on 12 November 2008.
**گرشبد سنگھ کلار** (پیدائش: 24 اگست 1989)  **گرشبد کے** نام سے **جانے جاتے ہیں** ، ایک ہندوستانی فلمی اداکار اور پلے بیک گلوکار ہیں جو بنیادی طور پر پنجابی سنیما اور موسیقی کی صنعت میں کام کرتے ہیں۔ پنجاب کے امرتسر ضلع کے گاؤں رام پور بھتونڈ میں پیدا ہوئے ، **گرشبد** ہمیشہ سے ہی گلوکار بننا چاہتے تھے ، اور انہوں نے کم عمری میں ہی موسیقی سیکھنا شروع کردیا۔  انہوں نے اپنے موسیقی کا سفر گورمیت سنگیت سے شروع کیا اور پنجابی لوک گانوں کی خوب داد وصول کی۔ ایک مقامی اسکول سے جونیئر ہائی اسکول کی تعلیم مکمل کرنے کے بعد ، اس نے اپنی تعلیم خالصہ کالج ، امرتسر ، گرو نانک دیو یونیورسٹی اور پنجاب یونیورسٹی ، چندی گڑھ سے حاصل کی ۔

حوالہ جات
---------

دستاویز[تخلیق]

بیرونی روابط
------------

* دفتری ویب سائٹ Edit this at Wikidata
* ਗੁਰਸ਼ਬਦ, ਇੰਟਰਨੈੱਟ ਮੂਵੀ ਡੈਟਾਬੇਸ ’ਤੇ






1. ↑  "Gurshabad"۔ IMDb
2. ↑  "Folk on: Vaar Bhagat Singh fame singer Gurshabad wants to focus on folk music"۔ India Today
3. ↑  My Site۔ "About - My Site"۔ My Site۔ 19 جون 2018 میں اصل سے آرکائیو شدہ۔ اخذ شدہ بتاریخ 25 جنوری 2020  الوسيط `|url-status=` تم تجاهله (معاونت)
**سروسز کرکٹ ٹیم** رانجی ٹرافی میں کھیلتی ہے، جو ہندوستان میں گھریلو فرسٹ کلاس کرکٹ مقابلہ ہے۔ سروسز اسپورٹس کنٹرول بورڈ کے زیراہتمام، وہ ہندوستانی مسلح افواج کی نمائندگی کرتے ہیں۔ان کا ہوم گراؤنڈ پالم اے گراؤنڈ ، ماڈل اسپورٹس کمپلیکس، دہلی ہے۔

### ریکارڈز

سروسز ٹیم نے پہلی بار 1949-50ء میں رنجی ٹرافی کھیلی۔ انھوں نے 2001–02ء تک مقابلے کے شمالی زون میں کھیلا اور 2002–03 سے پلیٹ گروپ اور دیگر نچلے درجے والے گروپس میں کھیلے ہیں، سوائے ایک سیزن کے، جہاں انھوں نے ایلیٹ گروپ میں 2005–06ء کے دوران کھیلا تھا۔ ان کا سب سے مضبوط دور 1950ء کا تھا: 1950-51 اور 1959-60 ءکے درمیان وہ چھ بار سیمی فائنل اور دو بار فائنل میں پہنچے، 1956-57ء میں بمبئی سے ایک اننگز سے ہارے،  اور 1957-58ء میں بڑودہ سے، وہ بھی ایک اننگز سے۔ مارچ 2022ء کے اوائل تک، سروسز نے 350 فرسٹ کلاس میچز کھیلے تھے، جن میں 91 جیت، 119 ہار اور 140 ڈرا ہوئے۔ ان کی 33 فتوحات جموں و کشمیر پر رہی ہیں۔ ان کا سب سے زیادہ فرسٹ کلاس اسکور 250 ناٹ آؤٹ ہے یشپال سنگھ نے 2012-13ء میں تریپورہ کے خلاف۔  بہترین باؤلنگ کے اعداد و شمار گوکل اندر دیو نے 1968-69ء میں جموں و کشمیر کے خلاف 37 رنز دے کر 8 دیے۔ وہ 2021-22ء کے سیزن میں پہلی بار وجے ہزارے ٹرافی کے سیمی فائنل میں پہنچے تھے۔ سید مشتاق علی ٹرافی میں ان کا بہترین اختتام 2019-20ء کے سیزن میں تھا، جہاں وہ 4 جیت اور 2 ہار کے ساتھ اپنے گروپ میں تیسرے نمبر پر رہے۔

### مشہور کھلاڑی

خدمات کے کھلاڑی جنھوں نے ٹیسٹ ڈیبیو کے سال کے ساتھ ہندوستان کے لیے ٹیسٹ کرکٹ کھیلی ہے:

* ہیمو ادھیکاری (1947ء) (بنیادی طور پر بڑودہ کے لیے کھیلا گیا)
* بال دانی (1952ء)
* چندر شیکھر گڈکری (1953ء)
* نارائن سوامی (1955ء)
* سریندر ناتھ (1958ء)
* اپوروا سینگپتا (1959ء)
* وی ایم مدیحہ (1959ء)

حوالہ جات
---------

1. ↑  "Services v Bombay 1956–57"۔ Cricinfo۔ اخذ شدہ بتاریخ 20 فروری 2019
2. ↑  "Baroda v Services 1957–58"۔ Cricinfo۔ اخذ شدہ بتاریخ 20 فروری 2019
3. ↑  "Playing Record (1949/50-2021/22)"۔ CricketArchive۔ اخذ شدہ بتاریخ 05 مارچ 2022
4. ↑  "Most Runs in an Innings for Services"۔ CricketArchive۔ اخذ شدہ بتاریخ 10 جولا‎ئی 2018
5. ↑  "Most Wickets in an Innings for Services"۔ CricketArchive۔ اخذ شدہ بتاریخ 10 جولا‎ئی 2018
**ڈاکٹر رفیق الاسلام** ،ایک ہندوستانی سیاست دان ہیں جو 2011 سے آل انڈیا یونائیٹڈ ڈیموکریٹک فرنٹ سے آسام قانون ساز اسمبلی کے رکن کے طور پر خدمات انجام دے رہے ہیں۔ وہ 2021 میں ریاست آسام میں جنیہ حلقہ سے سب سے زیادہ ووٹوں کے ساتھ منتخب ہوئے، وہ گوہاٹی یونیورسٹی میں پروفیسر بھی رہ چکے ہیں۔  وہ آسام قانون ساز اسمبلی میں آل انڈیا یونائیٹڈ ڈیموکریٹک فرنٹ لیجسلیچر پارٹی کے چیف وہپ ، اے آئی یو ڈی ایف پارٹی کے جنرل سکریٹری اور ترجمان ہیں۔ سیاست کے ساتھ ساتھ ڈاکٹر اسلام بھی ایک اسلامی ماہر الہیات ہیں جو ممتاز دارالعلوم دیوبند سے فارغ التحصیل ہیں اور آسام ریاست جمعیت علماء ہند کے سکریٹری کے عہدے پر فائز ہیں۔   وہ کالگاچیا ، آسام میں 1979 میں پیدا ہوئے۔   **ڈاکٹر رفیق الاسلام** ،ایک ہندوستانی سیاست دان ہیں جو 2011 سے آل انڈیا یونائیٹڈ ڈیموکریٹک فرنٹ

حوالہ جات
---------

1. ↑  "Who's Who"۔ assamassembly.gov.in۔ اخذ شدہ بتاریخ 22 جون 2021
2. ↑  "Himanta, AIUDF legislator most educated MLAs in present Assam house: Report | Association for Democratic Reforms"۔ adrindia.org۔ اخذ شدہ بتاریخ 24 اگست 2023
3. ↑  "Himanta Biswa Sarma, Rafiqul Islam highest qualified MLAs in Assam"۔ India Today NE (بزبان انگریزی)۔ 2021-02-22۔ اخذ شدہ بتاریخ 24 اگست 2023
4. ↑  Rafiqul Islam MLA Assam, Rafiqul Islam Biography
5. ↑  Jania Election Results 2016, Candidate list, Winner, Runner-up
6. ↑  Assam byelection results: BJP retains three assembly seats
راگ ماروا، **ماروا** ٹھاٹھ کا کھاڈو یعنی چھ سر کا راگ ہے۔

استعمال
-------

بعض گاشک ماروا راگ کو "خشک" کہتے ہیں؛ لیکن یہ تو گائک کی آواز اور پیشکشی پر زیادہ منحصر ہے کہ وہ اس کو پر اثر انداز میں پیش کرے۔ ویسے اکثر و بیشتر گائک اس راگ کو زمانہ قدیم سے آج تک بڑی پسندیدگی سے گاتے ہیں۔ ماروا کو سوہنی، پوریا اور پراڑی سے بچا کر گانا جاہیے کیونکہ مذکورہ راگنیوں کے سر ایک ہیں مگر وادی سموادی کے فرق سے علاحدہ ہیں۔ اس لیے ماروا نہایت احتیاط کے ساتھ گانا پڑتا ہے۔ اس کو خالصتآ راگ کے طور پر گایا جاتا ہے۔

تشکیل راگ
---------

رکھب وادی سر اور دھیوت سموادی سر ہے۔ ماروا شام کے دوسرے بے حد مشہور اور معروف اور مقبول ترین راگوں میں سے ایک راگ ہے۔ دھیوت اور رکھب کی سنگت اور تکرار اس راگ کی خوبصورتی اور دلکشی میں بے حد اضافہ کرتی ہے۔ یہ نہ صرف راگ ہے بلکہ بذات خود ایک ٹھاٹھ ہے۔

آروہی اور آمروہی
----------------

آروہی آمروہی اس کی بالکل سپاٹ اور درج ذیل ہے:

**آروہی**: سا - نی - رے - گا - ما - دھا - نی - سا
  
**آمروہی**: سا - نی - دھا - ما۔ گا - رے - سا

حوالہ جات
---------

کنور خالد محمود، عنایت الہی ٹک، سرسنگیت۔ الجدید، لاہور؛ المنار مارکیٹ، چوک انارکلی۔ 1969ء صفہ 165-166۔
***بائبل سے قرآن تک*** پاکستانی دیوبندی عالم محمد تقی عثمانی کی ایک کتاب۔ یہ کتاب رحمت اللہ کیرانوی کی شہرہ آفاق کتاب *اظہار الحق* کا اردو ترجمہ ہے جو عیسائی مذہب پر سب سے زیادہ جامع ، مدلل اور مبسوط ہے ۔ عیسائیت کے بڑھتے ہوۓ فتنہ کے پیش نظر اس کتاب کے متعدد تراجم کیے گئے ۔ دارالعلوم کراچی کے استاد مولانا اکبر علی نے اردو میں اس کتاب کا ترجمہ کیا ، لیکن ترجمہ کے بعد اندازہ ہوا کہ کتاب میں اناجیل و عیسائی مذہب کی دیگر کتب کے حوالہ جات کی تحقیق و تنقید اور کتاب میں مذکور شخصیات کا تعارف ناگزیر ہے ۔ تقی عثمانی نے اس کتاب کی تحقیق و تعلیق کا فریضہ سرانجام دیا اس پر تحقیقی حواشی کا اضافہ کر کے کتاب کی افادیت مزید بڑھادی ، بائبل کی عبارات کی تخریج کر کے نسخوں کے اختلاف اور تازہ ترین تحریفات کو واضح کیا ۔ عیسائی اصطلاحات اور مشاہیر کا تعارف پیش کیا ، نیز عصر حاضر میں عیسائی مذہب سے متعلق جدید تحقیقات کی طرف بھی اشارہ کیا ، علاوہ از میں کتاب کے شروع میں ایک مبسوط مقالہ لکھا ، جو عیسائیت کے موضوع پر ایک مستقل تصنیف ہے ۔ کتاب تین جلدوں اور چھ ابواب پر مشتمل ہے ۔ جلدوں کے صفحات بالترتیب ٦٢٣ ، ٤٦١ اور ٦٦٤ ہیں ۔ باب اول کی حیار فصول بائبل سے متعلقہ مباحث کا احاطہ کیے ہوئے ہیں ۔ باب دوم بائیل میں تحریف کے دلائل سے متعلق ہے ۔ باب سوم میں نسح کی مختلف اقسام بیان کی گئی ہیں ۔ باب چہارم عقیدہ تثلیث کی تردید سے متعلق ہے ۔ باب پنجم میں انجاز قرآن کے مباحث شامل ہیں ، نیز قرآن پر عیسائیوں کے اعتراضات کے جوابات بھی پیش کیے گئے ہیں ۔ باب ششم میں نبی سنیم کے معجزات ، پیشینگوئیوں ، اخلاق اور پاکیزہ شریعت کا بیان ہے ۔ آنحضرت ﷺ کی رسالت پر عیسائیوں کے اعتراضات کے جوابات بھی باب ہذا میں شامل ہیں ۔ کتاب کے اخیر میں مصطلحات ، اعلام ، مقامات اور کتب کی فہارس ہیں ، جو حروف تہجی کے اعتبار سے مرتب ہیں ۔ کتاب کے تینوں حصے مجلد اور عمدہ سر ورق سے مزین 1431 ھ میں مکتبہ دارالعلوم کراچی سے شائع کردہ ہیں ۔

مزید دیکھیے
-----------

* محمد تقی عثمانی کی تصانیف کی فہرست

حوالہ جات
---------

1. ↑  ظل ھما (جنوری۔ جون ٢٠١٩)۔ "مفتی محمد تقی عثمانی کی معروف تصانیف و تالیفات کا تعارفی جائزہ"۔ راحت القلوب۔ **٣** (١): ٢٠٦۔ 28 جنوری 2021 میں اصل سے آرکائیو شدہ۔ اخذ شدہ بتاریخ ٢٤ جنوری ٢٠٢٢  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
**کنول فیروز** ایک پاکستانی اسکالر ، شاعر ، مصنف اور صحافی ہیں۔ وہ 1938 میں ہندوستان کے شہر فیروز پور میں پیدا ہوئیں۔ 1958 تک انہوں نے ہندوستان سے ہی ابتدائی تعلیم حاصل کی۔ سن 1958 میں وہ اپنے خاندان کے ساتھ پاکستان کے شہر سرگودھا میں ہجرت کر گئیں۔ ان کا خاندان 1969 میں لاہور منتقل ہو گیا اور اس کے بعد سے شہر کی ادبی سرگرمیوں میں ایک اہم کردار ادا کر رہے ہیں۔

صحافت
-----

انہوں نے صحافت میں نمایاں خدمات پیش کی ہیں۔ وہ ایک ماہنامہ جریدہ شاداب، جو اردو زبان میں شائع ہوتا ہے، کی چیف ایڈیٹر ہیں ، جو ایک آزاد ، سماجی و سیاسی اور ادبی رسالہ ہے جس نے اقلیتوں کے معاملات میں آواز اٹھائی ہے اور 1969 سے بین المذاہب امن اور ہم آہنگی کو فروغ دیا ہے۔

تعلیم
-----

انہوں نےکمیونٹی جرنلزم میں پی ایچ ڈی کی ڈگری حاصل کی۔

اعزازات
-------

فروری 2005 میں ، انہیں اکادمی ادبیات پاکستان نے اعزاز سے نوازا تھا۔  
2009 میں ، انہیں حکومت پاکستان کی طرف سے تمغائے امتیاز (صدر کا میڈل آف ایکسی لینس) سے نوازا گیا تھا۔

کلام
----

ان کی شاعری چار جلدوں میں شائع ہوئی ہے۔ جن میں *شہرِ صلیب و گل* ۔1967، *شاخِ شبِ وصال* ۔ 1992، *شامِ فراتِ دل* - 2002 اور *شفقِ صبحِ غزل* - 2009 شامل ہیں۔

حوالہ جات
---------

1. ↑  "The News 23 August 2009"۔ 10 جون 2011 میں اصل سے آرکائیو شدہ۔ اخذ شدہ بتاریخ 26 فروری 2021  الوسيط `|url-status=` تم تجاهله (معاونت)
2. ↑  "The Nation 18 February 2010"۔ 23 فروری 2010 میں اصل سے آرکائیو شدہ۔ اخذ شدہ بتاریخ 21 اپریل 2010
3. ↑  "Dawn 6 February 2005"
4. ↑  "Dawn 16 August 2009" [*مردہ ربط*]